Maailm on elamiseks üks põnev paik. Eks muidugi igaüks teab, millisel eluetapil mis kõige huvitavam ja avastamisväärsem oli, aga mul on tunne, et mida edasi, seda huvitavamaks läheb. No see  ei üllata aiapidajaid juba enam mõnda aega, et meil on võimalik avamaal kasvatada kaktusi, aga ikkagi on põnev vaadata, mismoodi nad arenevad ja kohanevad ja üha enam õisi teevad.  Opuntia engelmanni var.dissecta  O.x `Smithwick´ on nüüd meilt rännanud mitmesse aeda. Kahju, et ta kõiki oma suuri kahvatukollaseid õisi korraga lahti ei tee. Oma õienupu (vasemal õite ees) keerab ta ka hoopis teisiti lahti kui tavaliselt oleme püsikutel nägema harjunud.